**Farské oznamy**

**Veľkonočná nedeľa rok B (31. 3. 2024)**

|  |  |  |
| --- | --- | --- |
| Pondelok | Pondelok vo Veľkonočnej oktáve | 8.00 |
| Utorok | Utorok vo Veľkonočnej oktáve | 7.00 |
| Streda | Streda vo Veľkonočnej oktáve | 17.30 |
| Štvrtok | Štvrtok vo Veľkonočnej oktáve | 17.30 |
| Piatok | Piatok vo Veľkonočnej oktáve | 17.00 |
| Sobota | Sobota vo Veľkonočnej oktáve | 7.00 a 17.00 |
| Nedeľa | Druhá veľkonočná nedeľa – Nedeľa Božieho milosrdenstva | 8.00 a 10.30 |

Veľkonočnou nedeľou sme vstúpili do Veľkonočného obdobia, ktoré trvá až do Nedele Zoslania Ducha Svätého a slávi sa v radosti a plesaní ako jeden sviatočný deň.

Po sv. omšiach na Veľkonočnú nedeľu bude výročitá ofera.

Chcem sa srdečne poďakovať všetkým, ktorí pomohli k tomu, aby sme mohli dôstojne sláviť veľkonočné sviatky. Zvlášť pani kostolníčke, p. organistke, spevákom, lektorom, tým, ktorí sa starajú o kvetinovú výzdobu, výzdobu Božieho hrobu, nástenku, chlapcom miništrantom, ktorým to išlo veľmi dobre, tým ktorí poupratovali kostol, ale všetkým vám, ktorí ste akokoľvek pomohli a zostávate neviditeľní. Nech Pán odmení vašu ochotu a pomoc.

Na budúcu nedeľu budeme mať sviatok Božieho milosrdenstva s ktorým je spojená milosť plnomocných odpustkov.

Deti, ktoré sa pripravujú na prvé sv. prijímanie môžu pristúpiť tento týždeň k druhej sv. spovedi. Najlepšie vo štvrtok od 16.00, do pastoračného centra, budem spovedať len ich, ale môžu prísť i v iný deň, pol hodinu pred sv. omšou.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a v piatok od 16.00hod. **Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Táto adorácia nebude v kostole, ale v pastoračnom centre.** Začneme o 9.00hod. a zakončenie bude o 16.50 hod. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu.

Birmovancov pozývam na stretnutie v piatok o 18.15.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci a na budúci týždeň prosím o upratovanie skupinu č. 9. Zostávame spojení v modlitbe a žehnám vám do ďalšieho týždňa.

**Pán Ježiš vstal z mŕtvych! Vyprosujem vám všetkým radosť z toho, že smrť nemá posledné slovo, ale že nás všetkých čaká večný život, ktorý nám svojou smrťou a zmŕtvychvstaním získal Ježiš Kristus.**